ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ദേശീയ സ്റ്റാറ്റിസ്റ്റിക്കൽ ഓഫീസ്, മെയ് മാസത്തിൽ എറണാകുളം ജില്ലയിൽ സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്
(കൊച്ചി: മെയ് 10 , 2022
ദേശീയ സ്റ്റാറ്റിസ്റ്റിക്കൽ ഓഫീസ് മെയ് മാസത്തിൽ എറണാകുളം ജില്ലയിൽ, സർവ്വേ നടത്തുന്ന പഞ്ചായത്ത്, മുനിസിപ്പാലിറ്റി വാർഡുകളെ കുറിച്ചുള്ള അറിയിപ്പ്
ദേശീയ സ്റ്റാറ്റിസ്റ്റിക്കൽ ഓഫീസ്  അഖിലേന്ത്യ അടിസ്ഥാനത്തിൽ വിവിധ മേഖലകളിൽ വലിയ തോതിൽ സാമ്പിൾ സർവ്വേ നടത്തുന്നു. വിവിധ സാമൂഹിക - സാമ്പത്തിക വിഷയങ്ങളെ കുറിച്ചുള്ള രാജ്യ വ്യാപകമായ ഗാർഹിക സർവ്വേകളിലൂടെയാണ് പ്രധാനമായും വിവരങ്ങൾ ശേഖരിക്കുന്നത്. എൻ. എസ്.ഒ. ഇപ്പോൾ നടത്തുന്ന പ്രധാന സർവ്വേകൾ ആനുകാലിക ലേബർ ഫോഴ്സ് സർവ്വേ ,അർബൻ ഫ്രെയിം സർവ്വേ  എന്നിവയാണ്.
തൊഴിൽ തൊഴിലില്ലായ്മ എന്നിവ അളക്കുന്നതിനുള്ള പ്രധാന ലക്ഷ്യങ്ങളോടെയാണ് ആനുകാലിക ലേബർ ഫോഴ്സ് സർവ്വേ  നടത്തുന്നത്. എറണാകുളം ജില്ലയിൽ ഇതിനായി മെയ് മാസത്തിൽ തിരഞ്ഞെടുക്കപ്പെട്ട പഞ്ചായത്ത് വാർഡ് കൂവപ്പാടി ആണ്. പ്രദേശങ്ങളിൽ ഇതിനായി തിരഞ്ഞെടുക്കപ്പെട്ട സ്ഥലങ്ങൾ ത്രിക്കാക്കര, ചെങ്ങമനാട്, പുത്തൻവേലിക്കര, മരട്, നെടുമ്പാശ്ശേരി, കൊച്ചി കോർപറേഷൻ, കളമശ്ശേരി എന്നിവയാണ്.
ഇത് കൂടാതെ സർക്കാർ സർവ്വേകൾക്കായി നഗര പ്രദേശങ്ങളുടെ ഭൂപടം തയ്യാറാക്കുന്ന സർവ്വേകൾ - അർബൻ ഫ്രെയിം സർവ്വേ  എറണാകുളം ജില്ലയിൽ കൊച്ചി കോർപറേഷൻ, കുരീക്കാട്, പുത്തൻവേലിക്കര വില്ലേജ് കാലടി വില്ലേജ്, വെല്ലൂർകുന്നം വില്ലേജ് എന്നിവിടങ്ങളിൽ പുരോഗമിക്കുന്നു. സർവ്വേകൾക്ക് വസ്തു നിഷ്ടമായ വിവരങ്ങളും മികച്ച സഹകരണവും പൊതുജനങ്ങളും വ്യാപാരി വ്യവസായ സ്ഥാപനങ്ങളും നൽകണമെന്ന് അഭ്യർത്ഥിക്കുന്നു.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
2013 മുതൽലുള്ള കാലയളവിൽ 4.39 കോടി വ്യാജ റേഷൻ കാർഡുകൾ റദ്ദാക്കി
രാജ്യത്തെ പൊതുവിതരണ സമ്പ്രദായം നവീകരിക്കുന്നതിന്റെ ഭാഗമായും കാര്യക്ഷമവും , കൃത്രിമ രഹിതവും, സുതാര്യവുമായ വിതരണ സംവിധാനം നടപ്പാക്കുക എന്ന ലക്ഷ്യം മുൻനിർത്തിയും ഗുണഭോക്താക്കളുടെ റേഷൻ കാർഡുകളുടേയും ഡാറ്റാബേസുകളുടേയും ഡിജിറ്റൈസേഷൻ, ആധാർ ബന്ധിപ്പിക്കൽ, അർഹതയില്ലാത്ത വ്യാജ റേഷൻ കാർഡുകൾ കണ്ടെത്തൽ, രാജ്യത്തുടനീളമുള്ള സാങ്കേതികവിദ്യാധിഷ്ഠിത പൊതു വിതരണ സമ്പ്രദായങ്ങളുടെ പരിഷ്കാരങ്ങൾ എന്നിവ യാഥാർഥ്യമാക്കിയതോടെ എല്ലാ സംസ്ഥാന-കേന്ദ്രഭരണ പ്രദേശങ്ങളിലുമായി 2013 മുതൽ 2020 വരെയുള്ള കാലയളവിൽ രാജ്യമാകമാനം 4.39 കോടി അനർഹ വ്യാജ റേഷൻ കാർഡുകൾ റദ്ദാക്കി.
കൂടാതെ, ദേശീയ ഭക്ഷ്യ സുരക്ഷാ നിയമത്തിന്റെ പരിധിയിൽ ഉൾപ്പെടുന്ന സംസ്ഥാന-കേന്ദ്രഭരണ പ്രദേശങ്ങളിലെ ലക്ഷ്യമിട്ടിരിക്കുന്ന എല്ലാ ഗുണഭോക്താക്കൾക്കും റേഷൻ ലഭ്യമാക്കാൻ ഇതിലൂടെ നടപടി സ്വീകരിക്കുകയും ചെയ്തു.
2011 ലെ സെൻസസ് അനുസരിച്ച് രാജ്യത്തെ ജനസംഖ്യയുടെ ഏകദേശം മൂന്നിലൊന്ന് വരുന്ന അർഹരായ 81.35 കോടി ജനങ്ങൾക്ക് ഉയർന്ന സബ്സിഡിയോടെ ഭക്ഷ്യധാന്യങ്ങൾ ലഭിക്കാൻ ദേശീയ ഭക്ഷ്യ സുരക്ഷാ നിയമം വഴിയൊരുക്കുന്നു. നിലവിൽ, ഭക്ഷ്യധാന്യങ്ങളായ അരി, ഗോതമ്പ്, മറ്റ് ധാന്യങ്ങൾ എന്നിവ ഉയർന്ന സബ്സിഡിയിൽ നൽകിയി വരുന്നു. പ്രതിമാസം കിലോയ്ക്ക് യഥാക്രമം 3, 2, 1 രൂപ നിരക്കിലാണ് ദേശീയ ഭക്ഷ്യ സുരക്ഷാ നിയമനുസരിച്ച് ഭക്ഷ്യധാന്യങ്ങൾ വിതരണം ചെയ്യുന്നത്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: കഴിഞ്ഞ 35 ദിവസമായി, പുതുതായി രോഗമുക്തരായവര് രോഗബാധിതരേക്കാള് കൂടുതല്
ചികിത്സയിലുള്ളവരുടെ എണ്ണം കഴിഞ്ഞ അഞ്ച് ആഴ്ചയായി ക്രമേണ കുറയുന്നു
ഇന്ത്യയുടെ പ്രതിദിന രോഗമുക്തരുടെ എണ്ണം ഒരു മാസത്തിലേറെയായി ദിവസേനയുള്ള പുതിയ രോഗികളുടെ എണ്ണത്തേക്കാള് അധികമായി തുടരുന്നു. 50,356 പേര്ക്കാണ് കഴിഞ്ഞ 24 മണിക്കൂറിനിടെ രാജ്യത്ത് പുതുതായി കോവിഡ് സ്ഥിരീകരിച്ചത്. എന്നാല്, ഈ കാലയളവില് 53,920 പേര് രോഗമുക്തരായി. ഈ പ്രവണത കഴിഞ്ഞ അഞ്ച് ആഴ്ചയായി തുടരുകയാണ്. നിലവില് 5.16 ലക്ഷം പേരാണ് രാജ്യത്ത് ചികിത്സയിലുള്ളത്.
കഴിഞ്ഞ അഞ്ച് ആഴ്ചയായി പ്രതിദിന ശരാശരി രോഗബാധിതരില് തുടര്ച്ചയായ കുറവുണ്ടായി. ഒക്ടോബര് ആദ്യ വാരത്തില് ശരാശരി പുതിയ കേസുകള് 73,000 ല് നിന്ന് 46,000 ആയി കുറഞ്ഞു. നിലവില് ചികിത്സയിലുള്ളവര് 5,16,632 പേരാണ്. രാജ്യത്തെ ആകെ രോഗബാധിതരുടെ 6.11% മാത്രമാണിത്.
രാജ്യത്തെ ആകെ കോവിഡ് രോഗമുക്തരുടെ എണ്ണം 78,19,886 ആണ്. ദേശീയ രോഗമുക്തി നിരക്ക് 92.41 ശതമാനമായി വര്ധിച്ചു. രോഗമുക്തരും ചികിത്സയിലുള്ളവരും തമ്മിലുള്ള അന്തരം നിലവില് 73,03,254 ആണ്.
രോഗമുക്തരായവരില് 79 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങല്ലാണ്. മഹാരാഷ്ട്രയിലാണ് കൂടുതല്. 11,060 പേര് രോഗമുക്തരായി. മഹാരാഷ്ട്രയിലെ ആകെ രോഗമുക്തര് 15,62,342.
18 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗമുക്തി നിരക്ക് ദേശീയ ശരാശരിയേക്കാള് കൂടുതലാണ്.
പുതുതായി രോഗബാധിതരായവരില് 77 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കഴിഞ്ഞ 24 മണിക്കൂറിനിടെ 7,178 കേസുകള് റിപ്പോര്ട്ട് ചെയ്ത ഡല്ഹി മഹാരാഷ്ട്രയെയും കേരളത്തെയും മറികടന്നു. കേരളത്തില് 7,002 പുതിയ കേസുകള് റിപ്പോര്ട്ട് ചെയ്തു. 6,870 പുതിയ കേസുകളാണ് ഇന്നലെ മഹാരാഷ്ട്രയില് റിപ്പോര്ട്ട് ചെയ്തത്.
കഴിഞ്ഞ 24 മണിക്കൂറിനിടെ 577 കോവിഡ് മരണങ്ങള് രേഖപ്പെടുത്തി. പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങല്ലാണ് ഇതിന്റെ ഏകദേശം 83 ശതമാനവും. മരണങ്ങളില് 27.9 ശതമാനവും മഹാരാഷ്ട്രയിലാണ് . ഡല്ഹി, പശ്ചിമ ബംഗാള് എന്നിവിടങ്ങളില് യഥാക്രമം 64 ഉം 55 ഉം പേര് മരിച്ചു.
രാഷ്ട്രപതിയുടെ കാര്യാലയം
വൈസ് ചാന്സലര്മാരുടെ സമ്മേളനം രാഷ്ട്രപതി ഭവനില് ഈ മാസം 14 ന്
കേന്ദ്ര സര്വ്വകലാശാലകളുടെ വൈസ് ചാന്സലര്മാര്, ഉന്നത വിദ്യാഭ്യാസ സ്ഥാപനങ്ങളുടെ ഡയറക്ടര്മാര് എന്നിവരുടെ ഒരു സമ്മേളനത്തിന് ഈ മാസം 14 ന് രാഷ്ട്രപതി ഭവന് ആതിഥ്യമരുളും. രാജ്യത്തെ 152 കേന്ദ്ര സര്വ്വകലാശാലകളിലും, ഉന്നത വിദ്യാഭ്യാസസ്ഥാപനങ്ങളിലും വിസിറ്റര് എന്ന നിലയ്ക്കുള്ള രാഷ്ട്രപതി ശ്രീ രാം നാഥ് കോവിന്ദിന്റെ പതിവ് സമ്പര്ക്ക പരിപാടിയുടെ ഭാഗമായിട്ടാണിത്.
ഗവേഷണ പ്രവര്ത്തനങ്ങള്ക്കുള്ള പ്രോത്സാഹനം, വിദ്യാര്ത്ഥികള്ക്കിടയില് നവീന ആശയങ്ങളും സംരംഭകത്വവും പ്രോത്സാഹിപ്പിക്കല്, വ്യവസായങ്ങളും സര്വ്വകലാശാലകളുടെ പഠന ഗവേഷണ വിഭാഗങ്ങളുമായുള്ള ബന്ധം മെച്ചപ്പെടുത്തല്, അധ്യാപക ഒഴിവുകള് നികത്തല്,പൂര്വ്വ വിദ്യാര്ത്ഥികളുടെ സംഭാവനകള്സ്വരൂപിക്കല്, അടിസ്ഥാന സൗകര്യങ്ങളുടെ പദ്ധതികള് സമയബന്ധിതമായി പൂര്ത്തിയാക്കല്തുടങ്ങിയ വിഷയങ്ങള്സമ്മേളനം ചര്ച്ച ചെയ്യും.
46 ഉന്നത വിദ്യാഭ്യാസ സ്ഥാപനങ്ങളിലെ മേധാവികള്ക്ക് പുറമെ രാസവസ്തു- രാസവളം, കൃഷി, കര്ഷകക്ഷേമം, മാനവ വിഭവശേഷി വികസനം, വാണിജ്യ വ്യവസായവും, പെട്രോളിയം, പ്രകൃതിവാതകം എന്നീ വകുപ്പുകളുടെ കേന്ദ്രമന്ത്രിമാരും, സെക്രട്ടറിമാരും, എ.ഐ.സി.ടി.ഇ ചെയര്മാനും സമ്മേളനത്തില് പങ്കെടുക്കും.
ND/MRD
(Visitor Counter : 63
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 180.80 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 30,799 പേര്
ചികിത്സയിലുള്ളത് 0.07 ശതമാനം പേര്
രോഗമുക്തി നിരക്ക് 98.73 %
കഴിഞ്ഞ 24 മണിക്കൂറിനിടെ 4,491 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,54,546 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,539 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 78.12 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 7,17,330 പരിശോധനകള്.
--ND--
(
പ്രധാനമന്ത്രിയുടെ ഓഫീസ്
ശുചിത്വ ഭാരത് ദൗത്യത്തിൽ മൻ കി ബാത്തിന്റെ പങ്കിനെക്കുറിച്ചുള്ള ലേഖനം പ്രധാനമന്ത്രി പങ്കുവെച്ചു
ശുചിത്വ ഭാരത ദൗത്യത്തെ ജനകീയ മുന്നേറ്റം ആക്കുന്നതിൽ മൻ കി ബാത്ത് എങ്ങനെ സഹായിച്ചു എന്നതിനെക്കുറിച്ച് സുലഭ് ഇന്റർനാഷണൽ സോഷ്യൽ സർവീസ് ഓർഗനൈസേഷന്റെ സ്ഥാപകൻ ഡോ. ബിന്ദേശ്വർ പഥക്കിന്റെ ലേഖനം പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"
മൻ കി ബാത്ത് : ശുചിത്വ ഭാരത ദൗത്യത്തിന്റെ സങ്കൽപ്പ വാഹകർ "
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 207.03 കോടി  ഡോസ് വാക്സിന്.
കഴിഞ്ഞ 24 മണിക്കൂറിനിടെ 15,21,429 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,28,261 പേര്
ചികിത്സയിലുള്ളത് 0.29 ശതമാനം പേര്
രോഗമുക്തി നിരക്ക് 98.52%
കഴിഞ്ഞ 24 മണിക്കൂറിനിടെ 19,539 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,35,35,610 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,047 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 87.88 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,25,081 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
ഓണാഘോഷ വേളയിലെ ശ്രദ്ധയില്ലായ്മയ്ക്ക് കേരളം വില നൽകേണ്ടി വന്നു - കേന്ദ്ര ആരോഗ്യ മന്ത്രി ഡോ. ഹർഷവർദ്ധൻ സൺഡേ സംവാദിൽ
ഞായറാഴ്ച ചർച്ച  പരിപാടിയുടെ ആറാം അധ്യായത്തിൽ, കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹർഷവർദ്ധൻ രാജ്യത്തെ വിവിധ വ്യക്തികളുമായി സമൂഹ മാധ്യമങ്ങളിലൂടെ ചർച്ച നടത്തി. നവരാത്രി ആശംസകൾ നേർന്ന കേന്ദ്രമന്ത്രി, പ്രധാനമന്ത്രിയുടെ ജൻ ആന്തോളൻ ആഹ്വാനത്തിന് ജനങ്ങൾ ചെവി കൊടുക്കണമെന്നും, തങ്ങളുടെ പ്രിയപ്പെട്ടവരുമായി വീടുകൾക്കുള്ളിൽ തന്നെ ഉത്സവാഘോഷങ്ങൾ പരിമിതപ്പെടുത്താൻ ശ്രദ്ധിക്കണമെന്നും ഓർമിപ്പിച്ചു.
കേരളത്തിൽ അടുത്ത കാലത്തായി ഉണ്ടായ കോവിഡ്-19 കേസുകളുടെ ഉയർന്ന വർധന സംബന്ധിച്ച തന്റെ നിരീക്ഷണവും കേന്ദ്രമന്ത്രി പങ്കുവെച്ചു. ജനുവരി 30നും മെയ് 3 നും ഇടയിൽ 499 കേസുകളും രണ്ട് മരണവും മാത്രമാണ് കേരളത്തിൽ റിപ്പോർട്ട് ചെയ്തത്. എന്നാൽ സംസ്ഥാനങ്ങളിൽ വിവിധ സേവനങ്ങൾ പുനരാരംഭിച്ചതിനൊപ്പം വന്ന ഓണാഘോഷ പരിപാടികൾ, സംസ്ഥാനത്തിന് അകത്തും പുറത്തുമുള്ള വ്യാപാര വിനോദസഞ്ചാര യാത്രകളിലെ വർദ്ധന തുടങ്ങിയവ കേരളത്തിൽ സ്ഥിതി ഗുരുതരമാകുന്നതിന് വഴിതുറന്നു. സംസ്ഥാനത്തെ വിവിധ ജില്ലകളിൽ ഉയർന്ന അളവിൽ കോവിഡ് രോഗികൾ വർധിക്കുന്നതിന് ഇത് അവസരമൊരുക്കി. ഉത്സവാഘോഷ കാലയളവിനെ നേരിടുന്നതിൽ വേണ്ടത്ര ശ്രദ്ധ പുലർത്താൻ സംസ്ഥാന ഭരണകൂടങ്ങൾക്ക് ഇത് ഒരു പാഠം ആണെന്നും അദ്ദേഹം അഭിപ്രായപ്പെട്ടു.
33 സംസ്ഥാന/കേന്ദ്രഭരണ പ്രദേശ ഭരണകൂടങ്ങൾക്കായുള്ള 1,352 കോടി രൂപയുടെ രണ്ടാംഘട്ട കോവിഡ് പാക്കേജ് മന്ത്രാലയം വിതരണം ചെയ്തതായി കേന്ദ്ര ആരോഗ്യ കുടുംബ ക്ഷേമ മന്ത്രി വ്യക്തമാക്കി.
സൺഡേ സംവാദിന്റെ ആറാം അധ്യായം കാണുന്നതിനായി താഴെ കാണുന്ന ലിങ്കിൽ ക്ലിക്ക് ചെയ്യുക:
ട്വിറ്റർ
https://twitter.com/drharshvardhan/status/1317730112872226817?s=20
ഫേസ്ബുക്ക്
https://www.facebook.com/watch/?v=1114364852316144
യൂട്യൂബ്
https://www.youtube.com/watch?v=OYQw5Q8ISPk
DHV ആപ്പ്
http://app.drharshvardhan.com/download
പ്രധാനമന്ത്രിയുടെ ഓഫീസ്
ബുദ്ധ പൂർണിമയിൽ ഭഗവാൻ ബുദ്ധന്റെ തത്വങ്ങൾ പ്രധാനമന്ത്രി അനുസ്മരിച്ചു
പ്രധാനമന്ത്രി ശ്രീ നരേന്ദ്ര മോദി ബുദ്ധന്റെ തത്ത്വങ്ങൾ അനുസ്മരിക്കുകയും ബുദ്ധപൂർണിമയുടെ വേളയിൽ അവ നിറവേറ്റാനുള്ള തന്റെ പ്രതിജ്ഞാബദ്ധത ആവർത്തിക്കുകയും ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ബുദ്ധപൂർണിമയിൽ ഞങ്ങൾ ബുദ്ധന്റെ തത്ത്വങ്ങൾ ഓർമ്മിക്കുകയും അവ നിറവേറ്റാനുള്ള നമ്മുടെ പ്രതിബദ്ധത ആവർത്തിക്കുകയും ചെയ്യുന്നു. ഭഗവാൻ ബുദ്ധന്റെ ചിന്തകൾക്ക് നമ്മുടെ ഭൂമിയെ കൂടുതൽ സമാധാനപരവും, യോജിപ്പുള്ളതും സുസ്ഥിരവുമാക്കാൻ കഴിയും."
പ്രധാനമന്ത്രിയുടെ ഓഫീസ്
ഗ്ലാസ്ഗോയിൽ നടന്ന സി ഓ പി 26 ഉച്ചകോടിയിൽ 'ആക്ഷൻ ആൻഡ് സോളിഡാരിറ്റി-ദി ക്രിട്ടിക്കൽ ഡെക്കഡ്' എന്ന വിഷയത്തിൽ പ്രധാനമന്ത്രിയുടെ പ്രസംഗം
ശ്രേഷ്ഠരെ ,
എന്റെ സുഹൃത്ത് ബോറിസ്,പൊരുത്തപെടലെന്ന പ്രധാന വിഷയത്തിൽ എന്റെ കാഴ്ചപ്പാടുകൾ അവതരിപ്പിക്കാൻ എനിക്ക് അവസരം നൽകിയതിന് നന്ദി!
ആഗോള കാലാവസ്ഥാ ചർച്ചയിൽ ലഘൂകരണം പോലെ പൊരുത്തപ്പെടലിന് പ്രാധാന്യം ലഭിക്കുന്നില്ല. കാലാവസ്ഥാ വ്യതിയാനം കൂടുതൽ ബാധിക്കുന്ന വികസ്വര രാജ്യങ്ങളോടുള്ള അനീതിയാണ് ഇത് .
ഇന്ത്യയുൾപ്പെടെ മിക്ക വികസ്വര രാജ്യങ്ങളിലെയും കർഷകർക്ക് കാലാവസ്ഥ ഒരു വലിയ വെല്ലുവിളിയാണ് - വിളകളുടെ രീതി മാറുകയാണ്, അകാല മഴയും വെള്ളപ്പൊക്കവും അല്ലെങ്കിൽ അടിക്കടിയുള്ള കൊടുങ്കാറ്റും മൂലം വിളകൾ നശിച്ചു കൊണ്ടിരിക്കുന്നു. കുടിവെള്ള സ്രോതസ്സുകൾ മുതൽ താങ്ങാനാവുന്ന ഭവനങ്ങൾ വരെ, ഇവയെല്ലാം കാലാവസ്ഥാ വ്യതിയാനത്തെ പ്രതിരോധിക്കുന്നതാക്കി മാറ്റേണ്ടതുണ്ട്.
ശ്രേഷ്ഠരെ ,
ഈ സന്ദർഭത്തിൽ എനിക്ക് മൂന്ന് വീക്ഷണങ്ങളുണ്ട്. ആദ്യം, നമ്മുടെ വികസന നയങ്ങളുടെയും പദ്ധതികളുടെയും ഒരു പ്രധാന ഭാഗമായി പൊരുത്തപ്പെടുത്തൽ മാറ്റണം. 'നൽ സേ ജൽ'- എല്ലാവർക്കും ടാപ്പ് വെള്ളം , 'സ്വച്ഛ് ഭാരത്'- ശുചിത്വ ഭാരത യജ്ഞം , 'ഉജ്ജ്വല'- ഇന്ത്യയിലെ എല്ലാവർക്കും ശുദ്ധമായ പാചക ഇന്ധനം തുടങ്ങിയ പദ്ധതികൾ നമ്മുടെ ആവശ്യക്കാരായ പൗരന്മാർക്ക് അനുരൂപീകരണ ആനുകൂല്യങ്ങൾ മാത്രമല്ല, അവരുടെ ജീവിതത്തിന്റെ ഗുണനിലവാരം മെച്ചപ്പെടുത്തുകയും ചെയ്തു. രണ്ടാമതായി, പല പരമ്പരാഗത സമൂഹങ്ങൾക്കും പ്രകൃതിയുമായി ഇണങ്ങി ജീവിക്കാൻ മതിയായ അറിവുണ്ട്.
നമ്മുടെ പൊരുത്തപ്പെടൽ നയങ്ങളിൽ ഈ പരമ്പരാഗത രീതികൾക്ക് അർഹമായ പ്രാധാന്യം നൽകണം. അറിവിന്റെ ഈ ഒഴുക്ക് പുതിയ തലമുറയ്ക്ക് കൈമാറുന്നതിനായി സ്കൂൾ സിലബസിൽ കൂടി ഉൾപ്പെടുത്തണം. പ്രാദേശിക സാഹചര്യങ്ങൾക്കനുസൃതമായി ജീവിതശൈലി സംരക്ഷിക്കുന്നതും പൊരുത്തപ്പെടുത്തലിന്റെ ഒരു പ്രധാന സ്തംഭമാണ്. മൂന്നാമതായി, പൊരുത്തപ്പെടുത്തൽ രീതികൾ പ്രാദേശികമായിരിക്കാം, എന്നാൽ പിന്നാക്ക രാജ്യങ്ങൾക്ക് അവയ്ക്ക് വേണ്ട ആഗോള പിന്തുണ ലഭിക്കണം.
പ്രാദേശിക പൊരുത്തപ്പെടുത്തലിനുള്ള ആഗോള പിന്തുണ എന്ന ആശയത്തോടെ, ദുരന്തത്തെ പ്രതിരോധിക്കുന്ന അടിസ്ഥാനസൗകര്യ ഉദ്യമം  യ്ക്കായുള്ള സഖ്യത്തിന് ഇന്ത്യ മുൻകൈ എടുത്തിരുന്നു. എല്ലാ രാജ്യങ്ങളും ഈ സംരംഭത്തിൽ ചേരാൻ ഞാൻ അഭ്യർത്ഥിക്കുന്നു.
നന്ദി.
ND
ഉപരാഷ്ട്രപതിയുടെ കാര്യാലയം
നമ്മുടെ കരകൗശല വിദഗ്ധർ ലോകത്തിലേക്കുള്ള ഇന്ത്യയുടെ പൈതൃകത്തിന്റെ അംബാസഡർമാരും നമ്മുടെ സംസ്കാരത്തിന്റെ ചൈതന്യ വാഹകരും ആണെന്ന് ഉപരാഷ്ട്രപതി
ടെക്സ്റ്റൈൽസ് മന്ത്രാലയത്തിന്റെ ശില്പ് ഗുരു, ദേശീയ അവാർഡുകൾ ഉപരാഷ്ട്രപതി വിതരണം ചെയ്തു
കേരളത്തിൽ നിന്ന് ശ്രീ കെ. ആർ മോഹനൻ ശില്പഗുരു പുരസ്കാരത്തിനും, ശ്രീ ശശിധരൻ പി എ ദേശീയ പുരസ്കാരത്തിനും അർഹരായി
നമ്മുടെ കരകൗശല വിദഗ്ധർ ലോകത്തിലേക്കുള്ള ഇന്ത്യയുടെ പൈതൃകത്തിന്റെ അംബാസഡറാണെന്ന് ഉപരാഷ്ട്രപതി ശ്രീ ജഗ്ദീപ് ധൻഖർ. ടെക്സ്റ്റൈൽസ് മന്ത്രാലയം സംഘടിപ്പിച്ച ശിൽപ്പ് ഗുരു, ദേശീയ അവാർഡുകൾ എന്നിവ സമ്മാനിച്ചുകൊണ്ട് ചടങ്ങിനെ അദ്ദേഹം അഭിസംബോധന ചെയ്തു. നിക്ഷേപത്തിനും അവസരത്തിനും ആഗോളതലത്തിൽ ഏറ്റവും താല്പര്യമുള്ള ലക്ഷ്യസ്ഥാനമാണ് ഇന്ത്യയെന്ന് ഉപരാഷ്ട്രപതി പറഞ്ഞു. കരകൗശല, കൈത്തറി മേഖലയുമായി ബന്ധപ്പെട്ട വിദഗ്ധർ ഈ വളർച്ചയിൽ തങ്ങളുടെ പങ്ക് വഹിച്ചിട്ടുണ്ടെന്നും അദ്ദേഹം പറഞ്ഞു. കരകൗശല വിദഗ്ധരുടെ നൈപുണ്യത്തെക്കുറിച്ചു സംസാരിച്ച അദ്ദേഹം, അത്തരം കഴിവുകൾ രാജ്യത്തിന് അഭിമാനകരമാണെന്ന് പറഞ്ഞു.
കുറഞ്ഞ മൂലധന നിക്ഷേപത്തിൽ, കരകൗശല വസ്തുക്കളുടെ ഉത്പാദനം ഗ്രാമപ്രദേശങ്ങളിൽ താമസിക്കുന്ന ലക്ഷക്കണക്കിന് ആളുകൾക്ക് ഉപജീവനമാർഗം നൽകുന്നുണ്ടെന്നും ഇതിന് മികച്ച ആഭ്യന്തര, അന്തർദേശീയ വിപണിയുണ്ടെന്നും ചടങ്ങിൽ പങ്കെടുത്ത കേന്ദ്ര ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ പറഞ്ഞു. കരകൗശല തൊഴിലാളികളുടെ മേഖലയിൽ 50 ശതമാനത്തിലധികം സ്ത്രീകളാണെന്നും അദ്ദേഹം കൂട്ടിച്ചേർത്തു. കരകൗശലവസ്തുക്കളുടെ പ്രോത്സാഹനം ഒരു രാജ്യത്തിന്റെ പരമ്പരാഗത മൂല്യങ്ങളും സമകാലിക കാഴ്ചപ്പാടുകളും തമ്മിലുള്ള സന്തുലിതാവസ്ഥ ഉറപ്പാക്കുന്നുവെന്ന് ശ്രീ ഗോയൽ പറഞ്ഞു.
ഉപരാഷ്ട്രപതി ശ്രീ ജഗദീപ് ധൻകർ, മന്ത്രി ശ്രീ ഗോയലുമായി ചേർന്ന് അവാർഡ് ജേതാക്കളുടെ പട്ടിക പ്രകാശനം ചെയ്തു. 2017, 2018, 2019 വർഷങ്ങളിലെ 30 ശിൽപ്പ് ഗുരു അവാർഡുകളും 78 ദേശീയ അവാർഡുകളും കരകൗശല വിദഗ്ധർക്ക് സമ്മാനിച്ചു. അതിൽ 36 പേർ വനിതകളാണ്. കരകൗശലരംഗത്തെ മികവിനും ഇന്ത്യൻ കരകൗശല, ടെക്സ്റ്റൈൽ മേഖലയിലെ വിലപ്പെട്ട സംഭാവനകൾക്കുമുള്ള അംഗീകാരം നൽകുക എന്നതാണ് ഈ അവാർഡുകളുടെ പ്രധാന ലക്ഷ്യം.
ശിൽപ്പ് ഗുരു അവാർഡ് ജേതാക്കളുടെയും ദേശീയ അവാർഡ് ജേതാക്കളുടെയും മികച്ച ഉൽപ്പന്നങ്ങൾ 2022 നവംബർ 29 മുതൽ ഡിസംബർ 5 വരെ പൊതുജനങ്ങൾക്കായി പ്രഗതി മൈതാനത്തെ ഭൈറോൺ മാർഗിലുള്ള നാഷണൽ ക്രാഫ്റ്റ്സ് മ്യൂസിയം & ഹസ്ത്കല അക്കാദമിയിൽ പ്രദർശിപ്പിക്കും.
കേരളത്തിൽനിന്ന് തടിയിലുള്ള ശില്പ വേലയ്ക്ക് ശ്രീ കെ. ആർ. മോഹനൻ 2017 ലെ ശില്പഗുരു പുരസ്കാരത്തിനും, എറണാകുളം സ്വദേശിയായ ശ്രീ ശശിധരൻ പി എ ഇതേ വിഭാഗത്തിൽ 2017 ലെ ദേശീയ പുരസ്കാരത്തിനും അർഹരായി.
തെരഞ്ഞെടുപ്പ് കമ്മീഷന്
സ്വീപ് നോഡല്ഓഫീസര്മാരുടെദേശീയ സമ്മേളനം ; അഞ്ച് വര്ഷത്തെ പരിപാടികള്ക്ക് രൂപം നല്കി
തിരഞ്ഞെടുപ്പ് കമ്മീഷന്റെ ആഭിമുഖ്യത്തില് വോട്ടര്മാരുടെ ബോധവല്ക്കരണത്തിനും തിരഞ്ഞെടുപ്പിലെ പങ്കാളിത്തം വര്ദ്ധിപ്പിക്കുന്നതിനുമായിരൂപം നല്കിയസിസ്റ്റമാറ്റിക്വോട്ടേഴ്സ് എജ്യൂക്കേഷന് ആന്റ്ഇലക്ടറല് പാര്ട്ടിസിപേഷന്  പദ്ധതിയുമായി ബന്ധപ്പെട്ട നോഡല് ഓഫീസര്മാരുടെ ഒരു ദേശീയ സമ്മേളനം ഗുരുഗ്രാമില് നടന്നു. ഇക്കഴിഞ്ഞ ലോക്സഭാ തിരഞ്ഞെടുപ്പിലെ സ്വീപ് പ്രവര്ത്തനങ്ങള് വിലയിരുത്തിയ യോഗം അടുത്ത അഞ്ച് വര്ഷത്തേക്കുള്ള കരട് രേഖയ്ക്കും രൂപം നല്കി.
തിരഞ്ഞെടുപ്പ് സംവിധാനത്തിന് പുറത്തുള്ളവരുമായി കൂടുതല് ആശയവിനിമയം നടത്തികൂടുതല്ആശയങ്ങള് നടപ്പിലാക്കാന് തിരഞ്ഞെടുപ്പ് കമ്മീഷണര് ശ്രീ. അശോക്ലവോസഉദ്യോഗസ്ഥരെആഹ്വാനം ചെയ്തു.
രാജ്യത്തെമ്പാടും നിന്നുള്ളസ്വീപ് നോഡല്ഓഫീസര്മാര്തങ്ങളുടെ അനുഭവങ്ങള്, നേരിട്ട വെല്ലുവിളികള്, മികച്ച സമ്പ്രദായങ്ങള് മുതലായവ പരസ്പരം പങ്കിട്ടു. ട്വിറ്റര്, ഇന്സ്റ്റാഗ്രാം തുടങ്ങിയസമൂഹമാധ്യമങ്ങളിലൂടെ സമ്മതിദായകരുമായി എങ്ങനെ ഫലപ്രദമായി ബന്ധപ്പെടാമെന്നതിനെ കുറിച്ചും ചര്ച്ചകള് നടന്നു.
ND/MRD
(Visitor Counter : 41
പ്രധാനമന്ത്രിയുടെ ഓഫീസ്
മൻ കി ബാത്തിനെ കുറിച്ചുള്ള ജാപ്പനീസ് എംബസിയുടെ സന്ദേശത്തിന് പ്രധാനമന്ത്രി മറുപടി നൽകി
മൻ കി ബാത്തിന്റെ നൂറാം എപ്പിസോഡിനെക്കുറിച്ച് ഇന്ത്യയിലെ ജാപ്പനീസ് എംബസി ട്വീറ്റ് ചെയ്തു. 'മൻ കി ബാത്ത്: എ സോഷ്യൽ റെവല്യൂഷൻ ഓൺ റേഡിയോ' എന്ന പുസ്തകത്തിന്റെ മുഖവുരയിൽ അന്തരിച്ച ജാപ്പനീസ് പ്രധാനമന്ത്രി ഷിൻസോ ആബെയുടെ സന്ദേശം എംബസി അനുസ്മരിച്ചു.
ഏഷ്യൻ രാജ്യങ്ങളിൽ മഹാഭാരതവും രാമായണവും അവതരിപ്പിക്കുന്ന ജാപ്പനീസ് കലാകാരന്മാരെ ഉദ്ധരിച്ച് പ്രധാനമന്ത്രി മോദി ഇന്ത്യ-ജപ്പാൻ സാംസ്കാരിക ബന്ധത്തെ പ്രശംസിച്ച മൻ കി ബാത്തിന്റെ 89-ാം എപ്പിസോഡും എംബസി അനുസ്മരിച്ചു.
ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ദയയുള്ള വാക്കുകൾക്കും എന്റെ സുഹൃത്ത്, അന്തരിച്ച ഷിൻസോ ആബെയെ ഓർത്തതിനും നന്ദി."
പ്രധാനമന്ത്രിയുടെ ഓഫീസ്
നാഗാലാൻഡിലെ സമ്പന്നമായ ജൈവ ഉൽപന്നങ്ങൾ ശരിക്കും സന്തോഷകരമാണ്: പ്രധാനമന്ത്രി
നാഗാലാൻഡിലെ സമ്പന്നമായ ജൈവ ഉൽപന്നങ്ങൾ പ്രകൃതിയും സംസ്കാരവും തമ്മിലുള്ള ഐക്യത്തിന്റെ തെളിവാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
രാജ്യസഭാ എംപി ശ്രീമതി. എസ്സ് . ഫാങ്നോൻ കൊണ്യാക്കിന്റെ ട്വീറ്റിന് മറുപടിയായി , പ്രധാനമന്ത്രി ട്വീറ്റ് ചെയ്തു;
“നാഗാലാൻഡിലെ സമ്പന്നമായ ജൈവ ഉൽപന്നങ്ങൾ ശരിക്കും സന്തോഷകരമാണ്. പ്രകൃതിയും സംസ്കാരവും തമ്മിലുള്ള യോജിപ്പിന്റെ തെളിവുകൂടിയാണിത്.
Nagaland's rich organic produce is truly a delight. It is also testament to the harmony between nature and culture. https://t.co/IVTg47Nmq6
— Narendra Modi  June 12, 2023
ND
(
ഇന്ത്യയും മൊറൊക്കോയും കുറ്റവാളികളെ കൈമാറുന്നതിനുള്ള കരാര് ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. 2018 നവംബര് 11 മുതല് 18 വരെ നടക്കുന്ന മൊറോക്കോ വി.ഐ.പി.സന്ദര്ശനത്തിനിടെ കരാര് ഒപ്പുവെക്കപ്പെടും.
നേട്ടങ്ങള്:
ഒരു രാജ്യത്തു സാമ്പത്തിക കാര്യ കുറ്റങ്ങള്, തീവ്രവാദം തുടങ്ങിയ ഗൗരവമേറിയ കുറ്റങ്ങളില് ഉള്പ്പെടുന്നവര് മറ്റേ രാജ്യത്ത് ഒളിവില് കഴിയുന്ന സാഹചര്യമുണ്ടായാല് അവരെ പരസ്പരം കൈമാറുന്നതിനു നിയമപരമായ ചട്ടക്കൂട് ഉണ്ടാവും. ഇന്ത്യയുടെയും മൊറോക്കോയുടെയും ദേശീയതാല്പര്യങ്ങള്ക്കു വിരുദ്ധമായി ക്രിമിനലുകള് പ്രവര്ത്തിക്കുന്ന സാഹചര്യം ഒഴിവാക്കി ഉഭയകക്ഷിബന്ധം ശക്തിപ്പെടുത്തും.
പ്രധാനമന്ത്രിയുടെ ഓഫീസ്
ഇസ്രായേലി പൊതു തിരഞ്ഞെടുപ്പിലെ വിജയത്തിന് പ്രധാനമന്ത്രി ബെഞ്ചമിൻ നെതന്യാഹുവിനെ അഭിനന്ദിച്ചു
ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിന് മുൻഗണന നൽകിയതിന് ഇസ്രായേൽ മുൻ പ്രധാനമന്ത്രി യെയർ ലാപിഡിനും പ്രധാനമന്ത്രി നന്ദി പറഞ്ഞു
ഇസ്രയേൽ പൊതുതെരഞ്ഞെടുപ്പിലെ വിജയത്തിന് ബെഞ്ചമിൻ നെതന്യാഹുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിന് മുൻഗണന നൽകിയതിന് ഇസ്രായേൽ മുൻ പ്രധാനമന്ത്രി യെയർ ലാപിഡിനും ശ്രീ മോദി നന്ദി പറഞ്ഞു.
പ്രധാനമന്ത്രി ട്വീറ്റ് ചെയ്തു;
"മസൽ ടോവ് , നിങ്ങളുടെ തിരഞ്ഞെടുപ്പ് വിജയത്തിനായി എന്റെ സുഹൃത്ത് നെതന്യാഹു. ഇന്ത്യ-ഇസ്രായേൽ തന്ത്രപരമായ പങ്കാളിത്തം കൂടുതൽ ആഴത്തിലാക്കാനുള്ള നമ്മുടെ സംയുക്ത ശ്രമങ്ങൾ തുടരാൻ ഞാൻ ആഗ്രഹിക്കുന്നു."
"ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിന് മുൻഗണന നൽകിയതിന് യെയർ ലാപിഡിന് നന്ദി. നമ്മുടെ ജനങ്ങളുടെ പരസ്പര പ്രയോജനത്തിനായി ഫലപ്രദമായ ആശയ വിനിമയം തുടരുമെന്ന് ഞാൻ പ്രതീക്ഷിക്കുന്നു."
രാജ്യരക്ഷാ മന്ത്രാലയം
മോസ്കോയിൽ നടക്കുന്ന രണ്ടാം ലോക മഹായുദ്ധത്തിന്റെ 75-ാമത് വിജയദിനപരേഡിൽ പങ്കെടുക്കാൻ മൂന്ന് സൈനികവിഭാഗങ്ങളിൽ നിന്നുമുള്ള ഒരു സംഘത്തെ ഇന്ത്യ അയയ്ക്കുന്നു
(രണ്ടാം ലോക മഹായുദ്ധത്തിൽ വിജയം നേടിയതിന്റെ 75-ാം വാർഷികത്തോടനുബന്ധിച്ച്, യുദ്ധത്തിൽ റഷ്യയും സുഹൃത് ജനങ്ങളും പ്രകടിപ്പിച്ച ധീരതയെയും ത്യാഗത്തെയും ആദരിക്കാൻ മോസ്കോയിൽ ഒരു സൈനിക പരേഡ് സംഘടിപ്പിക്കുന്നു. 2020 മെയ് 9 ന് നടന്ന വിജയദിനാചരണത്തോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി റഷ്യൻ പ്രസിഡന്റ് ശ്രീ വ്ളാഡിമിർ പുടിന് അഭിനന്ദന സന്ദേശം അയച്ചത് ഈയവസരത്തില്
സ്മരണീയമാണ്. രാജ്യരക്ഷാ മന്ത്രി ശ്രീ രാജ്നാഥ് സിങ്ങും ഇത് സംബന്ധിച്ച് റഷ്യൻ പ്രതിരോധമന്ത്രി സെർജി ഷോയിഗൂവിന് അഭിനന്ദന സന്ദേശം അയച്ചിരുന്നു.
2020 ജൂൺ 24 ന് മോസ്കോയിൽ നടക്കാനിരിക്കുന്ന വിജയദിനപരേഡിൽ പങ്കെടുക്കാൻ റഷ്യൻ പ്രതിരോധ മന്ത്രി ഇന്ത്യൻ സൈനിക ദളത്തെയും ക്ഷണിച്ചു. പരേഡിൽ പങ്കെടുക്കാൻ മൂന്നു സൈനിക വിഭാഗങ്ങളിൽ നിന്നുമുള്ള 75 അംഗ സംഘത്തെ അയയ്ക്കാൻ രാജ്യരക്ഷാമന്ത്രി സമ്മതമറിയിച്ചിട്ടുമുണ്ട്. മറ്റ് രാജ്യങ്ങളിലെ സംഘങ്ങളും പങ്കെടുക്കുമെന്നാണ് പ്രതീക്ഷിക്കുന്നത്. ദേശസ്നേഹികളായ യുദ്ധനായകന്മാരെ റഷ്യയിലെ ജനങ്ങൾ അനുസ്മരിക്കുന്ന സമയത്തു നടക്കുന്ന പരേഡിൽ പങ്കെടുക്കുന്നത് അവിടത്തെ ജനങ്ങളോടുള്ള ബഹുമാനത്തിന്റെയും ഐകമത്യത്തിന്റെയും സൂചനയായിരിക്കും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 88 കോടി എന്ന നാഴികക്കല്ലു പിന്നിട്ടു
കഴിഞ്ഞ 24 മണിക്കൂറിനിടെ 65.34 ലക്ഷത്തിലേറെ ഡോസുകൾ നൽകി
രോഗമുക്തി നിരക്ക് നിലവിൽ 97.85%; 2020നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 23,529 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.82%
പ്രതിവാര രോഗസ്ഥിരീകരണ നിരക്ക്  തുടർച്ചയായ 97-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 65,34,306 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 85,92,824 സെഷനുകളിലൂടെ ആകെ 88 കോടിയിലേറെ  ഡോസ് വാക്സിൻ നൽകി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,72,470
രണ്ടാം ഡോസ് 88,82,131
മുന്നണിപ്പോരാളികൾ
ഒന്നാം ഡോസ് 1,83,52,116
രണ്ടാം ഡോസ് 1,49,71,767
18-44 പ്രായപരിധിയിലുള്ളവർ
ഒന്നാം ഡോസ് 35,78,56,886
രണ്ടാം ഡോസ് 8,10,29,611
45-59 പ്രായപരിധിയിലുള്ളവർ
ഒന്നാം ഡോസ് 15,88,81,646
രണ്ടാം ഡോസ് 7,62,14,993
60നുമേൽ പ്രായമുള്ളവർ
ഒന്നാം ഡോസ് 10,10,10,623
രണ്ടാം ഡോസ് 5,58,98,335
ആകെ 88,34,70,578
കഴിഞ്ഞ 24 മണിക്കൂറിനുള്ളിൽ 28,718 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,30,14,898 ആയി.
ദേശീയ രോഗമുക്തി നിരക്ക് 97.85% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 95-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 23,529 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,77,020 പേരാണ്. കഴിഞ്ഞ 195 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.82 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 15,06,254 പരിശോധനകൾ നടത്തി. ആകെ 56.89 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.74 ശതമാനമാണ്. കഴിഞ്ഞ 97 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 1.56 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 31 ദിവസമായി 3 ശതമാനത്തിൽ താഴെയാണ്. തുടർച്ചയായ 114-ാം ദിവസവും ഇത് 5 ശതമാനത്തിൽ താഴെയാണ്.
(Visitor Counter : 149
ജൽ ശക്തി മന്ത്രാലയം
100 ദിവസത്തെ സുജലം പ്രചാരണത്തിനു തുടക്കമായി
ന്യൂഡൽഹി: ആഗസ്റ്റ് ,25 ,2021 .
(ആസാദി കാ അമൃത് മഹോത്സവ ആഘോഷങ്ങളുടെ ഭാഗമായി ജലശക്തി മന്ത്രാലയം 100 ദിവസം നീളുന്ന പ്രചാരണം പരിപാടിയായ, 'സുജല'ത്തിനു തുടക്കംകുറിച്ചു.
ഒരു ദശലക്ഷം സോക് പിറ്റുകളുടെ നിർമ്മാണം, മറ്റ് മലിനജല സംസ്കരണ മാർഗങ്ങൾ സജ്ജമാക്കൽ എന്നിവയിലൂടെ ഗ്രാമീണ തലത്തിൽ മലിന ജല സംസ്കരണം ഉറപ്പാക്കിക്കൊണ്ട് കൂടുതൽ വെളിയിട വിസർജ്ജനമുക്ത  ഗ്രാമങ്ങൾ സൃഷ്ടിക്കുക എന്നതാണ് ഇതിിലൂടെ ലക്ഷ്യമിടുന്നത്. രാജ്യത്തെ ജലസ്രോതസ്സുകളുടെ സുസ്ഥിരമായ പാലനത്തിന് പ്രചാരണം സഹായകമാകും.
രാജ്യത്തുടനീളമുള്ള ഗ്രാമങ്ങൾക്ക് കൂടുതൽ വേഗത്തിലും, വളരെ കുറഞ്ഞ സമയം കൊണ്ടും ODF പ്ലസ് പദവി കൈവരിക്കാൻ പ്രചാരണത്തിന്റെ ഭാഗമായുള്ള പ്രവർത്തനങ്ങൾ ഉപയോഗപ്പെടുത്തും.
ഇന്ന്, അതായത് 2021 ഓഗസ്റ്റ് 25 ന് തുടക്കം കുറിച്ച് പ്രചാരണം അടുത്ത 100 ദിവസത്തേക്ക് തുടരും.
പ്രചാരണത്തിന് കീഴിൽ രാജ്യത്തെ ഗ്രാമങ്ങളിൽ നടപ്പാക്കുന്ന പ്രധാന പ്രവർത്തനങ്ങൾ താഴെ പറയുന്നു:
1) നിലവിലെ സ്ഥിതിഗതികൾ വിലയിരുത്തുന്നതിനായി ഗ്രാമസഭാ യോഗങ്ങൾ, സാമൂഹ്യ വിലയിരുത്തൽ കൂട്ടായ്മകൾ എന്നിവ സംഘടിപ്പിക്കും
2) വെളിയിട വിസർജ്ജന മുക്ത സുസ്ഥിരത നിലനിർത്തുന്നതിനായി പ്രമേയം പാസാക്കുക, മലിനജല നിർമാർജ്ജനത്തിന് ആവശ്യമായ എണ്ണം സോക് പിറ്റുകൾ സ്വന്തമാക്കുക
3) ഒരു നൂറുദിന പദ്ധതിക്ക് രൂപം നൽകുക
4) ആവശ്യമുള്ള എണ്ണം സോക് പിറ്റുകൾ നിർമ്മിക്കുക
5) IEC - കമ്മ്യൂണിറ്റി മൊബിലൈസേഷൻ പ്രവർത്തനങ്ങളിലൂടെ നിലവിലെ ശൗചാലയങ്ങളിലെ ജല ഉപഭോഗം കുറയ്ക്കാൻ  ഉള്ള നടപടികൾ സ്വീകരിക്കുക
6) ഗ്രാമങ്ങളിൽ പുതുതായി വരുന്ന എല്ലാ ഭവനങ്ങളിലും ശൗചാലയ സൗകര്യം ഉണ്ട് എന്ന് ഉറപ്പാക്കുക
റോഡ് ഗതാഗത, ഹൈവേ മന്ത്രാലയം
റോഡ് സുരക്ഷയുമായി ബന്ധപ്പെട്ട പ്രശ്നങ്ങൾ കൂട്ടായി അഭിസംബോധന ചെയ്യുന്നതിനായി ബന്ധപ്പെട്ടവരെ ബോധവൽക്കരിക്കുന്നതിന് ഊന്നൽ നൽകി ശ്രീ നിതിൻ ഗഡ്കരി
ന്യൂ ഡൽഹി: മെയ് 10, 2022
റോഡ് സുരക്ഷയുമായി ബന്ധപ്പെട്ട പ്രശ്നങ്ങൾ കൂട്ടായി അഭിസംബോധന ചെയ്യുന്നതിനായി ബന്ധപ്പെട്ടവരെ ബോധവത്കരിക്കണമെന്ന് കേന്ദ്ര ഉപരിതല ഗതാഗത, ഹൈവേ മന്ത്രി ശ്രീ നിതിൻ ഗഡ്കരി ഊന്നിപ്പറഞ്ഞു. സേവ് ലൈഫ് ഫൗണ്ടേഷന്റെ  സഹകരണത്തോടെ എൻഎച്ച്എഐ/കേന്ദ്ര ഉപരിതല ഗതാഗത മന്ത്രാലയം തിങ്കളാഴ്ച സംഘടിപ്പിച്ച പരിപാടിയിൽ സംസാരിക്കവെ റോഡ് സുരക്ഷ വളരെ ഗുരുതരമായ പ്രശ്നമാണെന്നും റോഡപകടങ്ങളോട് സഹിഷ്ണുത കാണിക്കരുതെന്നും അദ്ദേഹം പറഞ്ഞു. 2024 ഓടെ 50% റോഡപകട മരണങ്ങൾ കുറയ്ക്കാനാണ് ഇന്ത്യ ലക്ഷ്യമിടുന്നതെന്നും അദ്ദേഹം പറഞ്ഞു.
റോഡ് സുരക്ഷ മെച്ചപ്പെടുത്തുന്നതിന് സേവ് ലൈഫ് ഫൗണ്ടേഷൻ മുന്നോട്ടുവെച്ച വിവിധ ആശയങ്ങളും പരിഹാരങ്ങളും എത്രയും വേഗം പരിഗണിക്കാനും നടപ്പിലാക്കാനും ശ്രീ ഗഡ്കരി മുതിർന്ന ഉദ്യോഗസ്ഥർക്ക് നിർദ്ദേശം നൽകി. ബ്ലാക്ക് സ്പോട്ടുകളിൽ ഉടൻ നടപടിയെടുക്കണമെന്നും മന്ത്രി പറഞ്ഞു. നടപടിയെടുക്കുമ്പോൾ മൂന്ന് കാര്യങ്ങൾ പരിഗണിക്കേണ്ടതുണ്ടെന്ന് അദ്ദേഹം കൂട്ടിച്ചേർത്തു - ഉടനടി എടുക്കേണ്ട നടപടികൾ, മധ്യകാല പ്രവർത്തനം, ദീർഘകാല പ്രവർത്തനം.
RRTN/SKY
(Visitor Counter : 111